ગત વર્ષોમાં વિજલપોર પાલિકા દ્વારા શહેરમાં અલગ-અલગ વિસ્તારોમાં આવેલા પાંચ તળાવોના બ્યુટીફિકેશન પાછળ કરોડો રૃપિયાનો ખર્ચ કરવામાં આવ્યો છે અથવા બ્યુટીફિકેશન પાછળ કરોડો ખર્ચવાનું આયોજન કરવામાં આવ્યુ છે. જેમાં વિજલપોર શહેરની અંદાજે ૧ લાખની વસ્તીને પાણી પુરૃ પાડવા માટે ચંદન તળાવમાં અંદાજે ૧૪ કરોડ રૃપિયાના ખર્ચે રાજ્યના જી.યુ.ડી.સી. દ્વારા યોજના તૈયાર કરવામાં આવી છે. જ્યારે શહેરની મારૃતી નગર પ્રાથમિક શાળા પાસે આવેલા બાબા ઇશિત તળાવના બ્યુટીફિકેશન માટે વર્ષ ૨૦૧૪-૧૫માં ૭૦ લાખ રૃપિયા ખર્ચવામાં આવ્યા, પરંતુ ચોમાસા સિવાય તળાવ કોરૃ જ રહે છે જ્યારે ગત વર્ષે વિજલપોર પાલિકાએ ગામ તળાવ પાછળ યુ.ડી.પી. ૮૮ યોજના હેઠળ ૬૫ લાખ રૃપિયાના ખર્ચો કરી, તેની ફરતે ફેન્સીંગ અને ફૂટપાથ બનાવવામાં આવ્યા હતા. પરંતુ તળાવમાં પાણી રહે એવી પાલિકા દ્વારા કોઇ વ્યવસ્થા કરવામાં આવી નથી. બીજી તરફ હાલમાં જ પાલિકાના રેવન્યુ રેકોર્ડ પર આવેલા કાળી તળાવના બ્યુટીફિકેશન માટે ૨૪ લાખ રૃપિયા ફાળવાયા છે, પરંતુ આ તળાવ છીછરૃ હોવાનુ જણાયુ છે અને તેમાં ઝાડી ઝંખરા તથા દબાણ પણ છે. જ્યારે પાણી ક્યાંથી આવશે એ યક્ષ પ્રશ્ન છે.